**ACTA**

**Reunit el Jurat del 11è Premi de Treballs de Recerca de Batxillerat Manuel Vázquez Montalbán i del Premi Joan Auladell, format per :**

* **António Ontañón**, professor de Hª de l’Art a l’Escola Massana. President d’aquest Jurat.
* **Txema Linazasoro**, mestre industrial en electricitat, pedagog, sociòleg i fotògraf. AMPA Arnau Cadell.
* **Josep Sauló,** inspector d’Ensenyament. Geografia i Història (Secundària)
* **Eulàlia Formiguera**, sociòloga. Servei d’Educació de l’Ajuntament de Sant Cugat del Vallès.
* **Raquel González**, ginecòloga. Salut Pública Ajuntament de Sant Cugat del Vallès.
* **Lídia Serrano**, enginyera agrònoma. Professora de la UPC. AMPA Pla Farreras.
* **Assun Reyes**, metgessa de família i salubrista.
* **Camen de Pedro**, Psicòloga escolar de zona.
* **Domènec Miquel,**  historiador, membre del Grup d’Estudis Locals (GEL), president de la Fundació Sant Cugat.
* **Juanka Busquets**, gestor cultural.
* **Jordi Casas,** historiador i membre del Grup d’Estudis Locals (GEL).
* **Rafael Freixa,** dissenyador industrial. Expert en programes 3D.
* **Josep Lluís de Paz**, metge i gastrònom.
* **Isidre Marías,** professor de Filosofia (Secundària). Secretari d’aquest Jurat.

**Tal com figura en la convocatòria del Premi, la dotació consisteix en :**

* 150 € per a l’alumnat de cadascú dels treballs que han obtingut un accèssit.
* 400 € per a l’alumnat del treball que ha obtingut el primer premi.
* 300 € per a l’alumnat que ha obtingut el premi Joan Auladell.

**En l’actual convocatòria, volem subratllar que els treballs presentats destaquen en general per la bona redacció i extensió adequada, mantenint a més un bon equilibri entre la part teòrica i la part pràctica.**

**D’altra banda, en un bon nombre de treballs (alguns de bastant bons) es troba a faltar la citació puntual i correcta dins del text de la bibliografia i webgrafia utilitzada, bé mitjançant les escaients notes al peu de pàgina o bé en aplicació d’alguna altra normativa en ús.**

**Trobem a faltar, en general, un cert rigor metodològic quan els treballs opten per utilitzar el mètode d’enquesta en la part pràctica dels treballs. Faltant, per exemple, la definició de l’univers a estudiar o la selecció d’una mostra representativa d’aquest univers. Tot plegat, fa que els resultats obtinguts resultin més anecdòtics que científics. Entenem que la utilització que es fa de noves eines telemàtiques per a fer enquestes no ens acosta a una mínima cientificitat.**

**Volem fer també una crida a que els autors s’esforcin a posar imatges pròpies en els seus treballs i les guardin en un format amb bona resolució. De cara a properes convocatòries, animem a la recerca en temes d’àmbit local, perquè creiem que n’hi ha molts per fer en temàtiques molt avinents per a alumnat d’aquest nivell d’ensenyament.**

**El Jurat, després de llegir i deliberar sobre els Treballs de Recerca de Batxillerat presentats, ha decidit atorgar, (de menor a major puntuació):**

* **Accèssits** als treballs:
  + ***“Transferència del món microbià: obtenir un mutant mitjançant la conjugació”****,*de l’alumna de l’Institut Leonardo da Vinci:
    - **Iman el Kharraz Abezik**
  + ***“Light art: la llum com a eina artística”***, de les alumnes de l’Institut Arnau Cadell:
    - **Leila Ginés Ferreira**
    - **Irene Conde Bejarano**
  + ***“Un somriure, un impuls”****,* de les alumnes de l’Institut Joaquima Pla i Farreras:
    - **Andrea de Ferrater Huertas**
    - **Lisette Maiza Arcos**
    - **Mariona Vancells Morató**
  + ***“Doomsday. Estudi, disseny i creació d’un videojoc en 3D”***, dels alumnes de l’Institut Joaquima Pla i Farreras: 
    - **Ariadna Campos Fuentes**
    - **Nil Navarro Sancho**
* **Premi Joan Auladell** :
  + ***“Hi ha trens que és millor no agafar. Campanya de prevenció contra el consum d’alcohol en els adolescents”****,* realitzat per les alumnes **Mònica Bosch Pueyo** i **Sílvia de Ferrater Huertas**de l’Institut Joaquima Pla i Farreras (Com a Tutors, la professora **Begoña Tomás Villanueva** i el professor **Josep Senan Sanz**)
* **El Primer Premi Manuel Vázquez Montalbán** al treball :
  + ***“Els llevats, els artesans de la cervesa”,***realitzat pels alumnes **Marc Fornt Suñé**, **Guillem Mayoral Martí** i **Miquel Saucedo Cuesta** de l’Institut Joaquima Pla i Farreras (Com a Tutora, la professora **Sònia Bofill**)

*Sant Cugat del Vallès, a 12 de maig de 2016*